Document ID: 32005R1938

ΚΑΝΟΝΙΣΜΌΣ (ΕΚ) αριθ. 1938/2005 ΤΗΣ ΕΠΙΤΡΟΠΉΣ
της 25ης Νοεμβρίου 2005
για τον καθορισμό της χορήγησης πιστοποιητικών εξαγωγής για τα τυριά που θα εξαχθούν στις Ηνωμένες Πολιτείες της Αμερικής το έτος 2006 στο πλαίσιο ορισμένων ποσοστώσεων της ΓΣΔΕ (GATT)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1),
τον κανονισμό (ΕΚ) αριθ. 174/1999 της Επιτροπής, της 26ης Ιανουαρίου 1999, για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (2), και ιδίως το άρθρο 20 παράγραφος 3,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1519/2005 της Επιτροπής (3) κινεί τη διαδικασία χορήγησης πιστοποιητικών εξαγωγής για τα τυριά που πρόκειται να εξαχθούν στις Ηνωμένες Πολιτείες της Αμερικής το έτος 2006 στο πλαίσιο ορισμένων ποσοστώσεων της ΓΣΔΕ (GATT).
(2)
Οι αιτήσεις για προσωρινά πιστοποιητικά για ορισμένες ποσοστώσεις και ομάδες προϊόντων υπερβαίνουν τις ποσότητες που είναι διαθέσιμες για το έτος ποσόστωσης 2006. Πρέπει επομένως να καθοριστούν συντελεστές χορήγησης όπως προβλέπεται στο άρθρο 20 παράγραφος 3 του κανονισμού (ΕΚ) αριθ. 174/1999.
(3)
Δεδομένης της χρονικής προθεσμίας για την εφαρμογή της εν λόγω διαδικασίας, όπως προβλέπεται στον κανονισμό (ΕΚ) αριθ. 1519/2005, ο παρών κανονισμός πρέπει να τύχει εφαρμογής το συντομότερο δυνατό,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις για προσωρινά πιστοποιητικά εξαγωγής που υποβάλλονται δυνάμει του κανονισμού (ΕΚ) αριθ. 1519/2005 και αφορούν τις ομάδες προϊόντων και ποσοστώσεις που ορίζονται ως 16-Τόκιο, 16-, 17-, 18-, 20- και 21-Ουρουγουάη, 25-Τόκιο και 25-Ουρουγουάη στη στήλη 3 του παραρτήματος του παρόντος κανονισμού γίνονται δεκτές υπό την προϋπόθεση:
-
της εφαρμογής των συντελεστών χορήγησης που ορίζονται στη στήλη 5 του παραρτήματος του παρόντος κανονισμού, όταν υποβάλλονται από αιτούντες που αποδεικνύουν ότι έχουν πραγματοποιήσει εξαγωγές των συγκεκριμένων προϊόντων στις Ηνωμένες Πολιτείες της Αμερικής κατά τη διάρκεια ενός τουλάχιστον από τα προηγηθέντα τρία έτη και των οποίων οι οριζόμενοι εισαγωγείς είναι θυγατρικές ή θεωρούνται ως θυγατρικές δυνάμει του έκτου εδαφίου της παραγράφου 2 του άρθρου 20 του κανονισμού (ΕΚ) αριθ. 174/1999,
-
της εφαρμογής των συντελεστών χορήγησης που ορίζονται στη στήλη 6 του παραρτήματος του παρόντος κανονισμού, όταν υποβάλλονται από αιτούντες πλην εκείνων που ορίζονται στην πρώτη περίπτωση οι οποίοι αποδεικνύουν ότι έχουν πραγματοποιήσει εξαγωγές των συγκεκριμένων προϊόντων στις Ηνωμένες Πολιτείες της Αμερικής κατά τη διάρκεια καθενός από τα προηγηθέντα τρία έτη.
Άρθρο 2
Οι αιτήσεις για προσωρινά πιστοποιητικά εξαγωγής που υποβάλλονται δυνάμει του κανονισμού (ΕΚ) αριθ. 1519/2005 και αφορούν τις ομάδες προϊόντων και ποσοστώσεις που ορίζονται ως 22-Τόκιο και 22-Ουρουγουάη στη στήλη 3 του παραρτήματος του παρόντος κανονισμού γίνονται δεκτές υπό την προϋπόθεση:
-
της εφαρμογής των συντελεστών χορήγησης που ορίζονται στη στήλη 7 του παραρτήματος του παρόντος κανονισμού, όταν υποβάλλονται από αιτούντες που αποδεικνύουν ότι έχουν πραγματοποιήσει εξαγωγές τυριού στις Ηνωμένες Πολιτείες της Αμερικής κατά τη διάρκεια ενός τουλάχιστον από τα προηγηθέντα τρία έτη και των οποίων οι οριζόμενοι εισαγωγείς είναι θυγατρικές,
-
της εφαρμογής των συντελεστών χορήγησης που ορίζονται στη στήλη 8 του παραρτήματος του παρόντος κανονισμού, όταν υποβάλλονται από αιτούντες πλην εκείνων που ορίζονται στην πρώτη περίπτωση οι οποίοι αποδεικνύουν ότι έχουν πραγματοποιήσει εξαγωγές τυριού στις Ηνωμένες Πολιτείες της Αμερικής κατά τη διάρκεια ενός τουλάχιστον από τα προηγηθέντα τρία έτη.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 2005.

Labels: 3
17
18